stanford-oval/wikipedia huggingface dataset:
הווארטי
ייצור ואחסון

הווארטי מיוצרת באמצעות תהליך של גיבון חלב פרה, פסטור והוספת חיידקים לקטיים. לאחר שלב הגיבון, הגבינה נשמרת בלחץ ומועברת להתיישנות למשך כ-3 חודשים כדי לפתח את הטעמים והמרקם הרצוי.
הערות שוליים

↑  Danish Havarti, The Gourmet Cheese of the Month Club (באנגלית)
↑  Rob Harris, Cheese blue: Australia joins fightback over EU's Havarti protection, The Sydney Morning Herald, ‏2019-10-25 (באנגלית)
↑  Anders Høeg Lammers, Videnskab.dk, bagsiden, Klassiske danske oste stammer fra udlandet, Kristeligt Dagblad (בדנית)
הוצאה מוכרת

בדיני מיסים, הוצאה מוכרת או הוצאה מותרת בניכוי היא הוצאה שנעשתה במהלך פעילות של יחיד או תאגיד, והיא מנוכה מהכנסותיו בעת חישוב המס שהוא חייב בו.
הגישה הבסיסית היא שהוצאה שכל מטרתה הייתה יצירת הכנסה, כגון רכישה של חומרי גלם במפעל תעשייתי, היא הוצאה מוכרת, ואילו הוצאה שמטרתה הנאה פרטית של אדם אינה מוכרת. ההחלטה נעשית מורכבת יותר כאשר מדובר בהוצאה מעורבת – כזו שמשמשת ליצירת הכנסה וגם להנאה פרטית, כגון נסיעת עסקים לחו"ל המשולבת בנופש, או טלפון סלולרי המשמש עובד לשיחות עסקיות ולשיחות פרטיות, או הוצאות שהוצאו בגין דלק, חלפים לרכב או הוצאות מוסך. הכרה בהוצאה משמשת לעיתים כתמריץ מס (למשל ב"חוק האנג'לים").
בישראל

סעיף 17 לפקודת מס הכנסה קובע את העיקרון הבסיסי: "לשם בירור הכנסתו החייבת של אדם ינוכו, זולת אם הניכוי הוגבל או לא הותר על פי סעיף 31 – יציאות והוצאות שיצאו כולן בייצור הכנסתו בשנת המס ולשם כך בלבד", ולאחר מכן מפרט סוגים מיוחדים של הוצאות שייחשבו כהוצאות מוכרות, כגון דמי שכירות על נכס המשמש ליצירת הכנסה, חובות רעים, הוצאות בנקיטת אמצעי זהירות מפני התקפות מן האוויר, ועוד. סעיפים 18 עד 27 לפקודה עוסקים בכללים נוספים בעניין זה.
סעיף 32 לפקודה משלים את סעיף 17 ומפרט סוגים של הוצאות שאינן מותרות בניכוי, ובראשן: "הוצאות שאינן הוצאות כרוכות ושלובות בתהליך הפקת ההכנסה, לרבות הוצאות הבית, הוצאות פרטיות, הוצאות שהוצאו לשם הגעה למקום ההשתכרות ולשם חזרה ממנו, והוצאות שהוצאו לשם טיפול בילד או השגחה עליו או לשם טיפול באדם אחר או השגחה עליו".
סעיף 342 לחוק הביטוח הלאומי קובע כי הכנסתו של עצמאי, לשם חישוב דמי ביטוח לאומי המגיעים ממנו, היא הכנסתו כפי שנקבעה בפקודת מס הכנסה, וסעיף 344 לחוק קובע עיקרון דומה ביחס לשכיר. בהתאם לכך, הוצאה מוכרת לעניין מס הכנסה היא גם הוצאה מוכרת לעניין דמי ביטוח לאומי וביטוח בריאות.
ראו גם

פסק דין ורד פרי
ניכוי (מההכנסה החייבת)
לקריאה נוספת

רמי אריה, הוצאות מוכרות למס הכנסה, למע"מ, למס שבח ולביטוח לאומי, הוצאת מיסים ועסקים, 2008
צילי דגן "הוצאה מוכרת", עיוני משפט לא, עמ' 257–312
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
הוועדה לחקר פשעים נגד האומה הפולנית

הוועדה הראשית לתביעה של פשעים נגד האומה הפולנית (בפולנית: Główna Komisja Ścigania Zbrodni przeciwko Narodowi Polskiemu) היא סוכנות ממשלתית שהוקמה בשנת 1945 בפולין. היא מופקדת לחקור פשעים נאצים נגד האומה הפולנית ומאז 1991 גם של פשעים קומוניסטיים. בשנת 1999 היא הפכה ליחידה הארגונית הראשית של מחלקת החקירות של המכון לזיכרון לאומי (IPN).
שִׁיוּם

הוועדה הוקמה לאחר מלחמת העולם השנייה בהנהגתו של הקומוניסט הפולני וניצול אושוויץ אלפרד פידרקייביץ' (Fiderkiewicz) כדי לחקור פשעים נאצים נגד האומה הפולנית. לאחר נפילת הקומוניזם בפולין ותיקון משימתה ב-1991, הוטל עליה לחקור גם פשעים קומוניסטיים בפולין. ה-IPN במתכונתה העכשווית הוקמה בשנת 1999, והוועדה הייתה חלק אינטגרלי שלה, אך הוועדה קדמה לה בלמעלה מחצי מאה כגוף עצמאי שהוקם בשנת 1945 ונחשבה לצורת האב הקדומה של ה-IPN. הוועדה עברה מאז הקמתה שינויי שמות. יש גם הבדלים בתרגומים לא רשמיים של שם הוועדה במקורות שונים. למשל, "חקירה" הפכה ל"מחקר" או "בדיקה", "נאצי" החליף את "היטלרי", ו"זוועות" החליפו את "פשעים", למשל בשם "הוועדה לחקר פשעים נגד האומה הפולנית.
מ-1945 עד 1949, היה שמה של הוועדה "הוועדה הראשית לחקירת פשעי גרמניה בפולין" (Główna Komisja Badania Zbrodni Niemieckich w Polsce). היווצרותה של הרפובליקה הדמוקרטית הגרמנית (גרמניה המזרחית) ב-1949 כבעלת ברית רשמית של פולין בגוש המזרחי יצרה צורך להגביל את הרגש האנטי-גרמני לאחר המלחמה בקרב הפולנים, למשל באמצעות החלפת מושא השנאה, כלומר הגרמנים, בביטוי מופשט יותר. לפיכך, הגוף נודע עד 1984 כוועדה הראשית לחקירת פשעי היטלר בפולין (Główna Komisja Badania Zbrodni Hitlerowskich w Polsce). בשנת 1984 הורחב השם וכלל לראשונה גם את הכינוי של ה-IPN, בתחילה כתואר סיומת כבוד בלבד, וכתוצאה מכך הגוף נקרא "הוועדה הראשית לחקירת פשעי היטלר בפולין – המכון לזיכרון לאומי" (Główna Komisja Badania Zbrodni Hitlerowskich w Polsce – Instytut Pamięci Narodowej) עד 1991.
קץ הקומוניזם בפולין סלל את הדרך לחקירת גם את הפשעים שביצעו הסובייטים יחד עם ממשלת הבובות הפולנית שלהם, מה שהצריך ב-1991 שינוי שם של הגוף ל"הוועדה הראשית לחקירת פשעים נגד האומה הפולנית - המכון לזיכרון לאומי" (Główna Komisja Badania Zbrodni przeciwko Narodowi Polskiemu – Instytut Pamięci Narodowej), שם שנותר עד 1999. לאחר מכן הוועדה שימשה אבן יסוד לפרויקט המתהווה של הקמת ה-IPN שתוכנן לכלול עוד משימות; סמכויות הוועדה, שהוגבלו בעבר לניהול חקירות, הורחבו להעמדה לדין על פשעים. לכן הוחלף שמה ל"הוועדה הראשית העכשווית לתביעה על פשעים נגד האומה הפולנית".
פעילויות

עם הקמתה הוטל על הוועדה לחקור פשעים שביצעה גרמניה הנאצית בשנים 1939–1945 בשטחים פולניים בכלל, נגד אזרחים פולנים בשטחים אחרים שכבשו גרמניה הנאצית ובגרמניה עצמה; לאסוף וארכיון חומרים אודות הפשעים, לנתח את החומרים ולפרסם ניתוח בנושא זה. היבט אחרון זה של משימת הוועדה תואר כחינוכי. הקוד הפלילי הפולני קבע גם כי לחקירות הוועדה יש מעמד שווה להליכים בבית המשפט.
הוועדה סייעה במתן ראיות למשפטי פושעי המלחמה שבוצעו בפולין על ידי בית הדין הלאומי העליון (1945–1948), לרבות למשפטיהם של אלברט פורסטר (Albert Forster), רודולף הס ואמון גת. עד 1950 הביאה הוועדה להסגרת כ-2,000 פושעי מלחמה גרמנים לפולין. חומריה שימשו במשפטים מאוחרים יותר של לודוויג האן, אריך קוך ו-וילהלם רוזנבאום, בין היתר. בשנת 1968, המומחים והחומרים שלה שימשו לסייע לאומות המאוחדות בניסוח האמנה בדבר אי תחולה של מגבלות סטטוטוריות על פשעי מלחמה ופשעים נגד האנושות. הוועדה יצרה אוסף מקיף של חומרים על זוועות מלחמת העולם השנייה בפולין. עד 1989 כמעט 20,000 גרמנים נשפטו בפולין על פשעי מלחמה.
החל משנת 1946 פרסמה הוועדה כתב עת אקדמי המתאר את פעילותה וממצאיה. כתב העת שינה את שמו מספר פעמים. מאז 1995 הוא מתפרסם בשם "זיכרון וצדק" (Pamięć i Sprawiedliwość).
ראו גם

המשרד המרכזי של מנהלות המשפט הממלכתיות לחקירת פשעים נציונל-סוציאליסטיים
דפיגמנטציה

דפיגמנטציה (באנגלית: Depigmentation) היא הבהרת העור או אובדן פיגמנט. דפיגמנטציה של העור יכולה להיגרם ממספר מצבים מקומיים וסיסטמיים. אובדן הפיגמנט יכול להיות חלקי (פגיעה בעור) או מלא (נגרם על ידי ויטיליגו). זה יכול להיות זמני (פטרת השמש) או קבוע (לבקנות).
טיפולים

לרוב, דפיגמנטציה של העור קשורה לאנשים שנולדו עם ויטיליגו, אשר מייצר אזורים שונים של עור בהיר וכהה. מונובנזון גורם גם לדפיגמנטציה של העור. יותר ויותר אנשים שאינם סובלים מוויטיליגו מתנסים בריכוזים נמוכים של קרמים מונובנזון בתקווה להבהיר את גוון העור שלהם באופן שווה. שיטה חלופית להבהרה היא שימוש בכימיקל מקווינול לאורך זמן ממושך. גם מונובנזון וגם מקווינול מייצרים הלבנת עור דרמטית, אך מגיבים בצורה שונה מאוד. המקווינול מותיר את העור במראה חיוור במיוחד. עם זאת, שיזוף עדיין אפשרי. חשוב לשים לב שהעור לא יחזור לצבעו המקורי לאחר הפסקת הטיפול במקווינול. אין להשתמש במקווינול על ידי אנשים שאלרגיים למרכיב כלשהו במקווינול; אנשים בהריון; אנשים שיש להם אקזמה, עור מגורה או דלקתי, אנשים שיש להם מספר מוגבר של תאי דם לבנים או אנשים שרגישים לאור השמש או שחייבים להיות בחוץ לפרקי זמן ממושכים.
שימושים

המקווינול משמש באירופה בריכוזים הנעים בין 2–20 אחוזים ומאושר במדינות רבות לטיפול בלנטיגין סולארי. מונובנזון המיושם באופן מקומי מסיר לחלוטין את הפיגמנט בטווח הארוך ויש להקפיד על בטיחות שמש נמרצת לכל החיים כדי למנוע כוויות קשות מהשמש ומלנומה. אנשים המשתמשים במונובנזון מבלי שעברו ויטיליגו בעבר עושים זאת מכיוון שמוצרים סטנדרטיים המכילים הידרוקינון או חומרי הבהרה אחרים אינם יעילים לעור שלהם ובשל המחיר וחוזק החומר הפעיל. עם זאת, מונובנזון אינו מומלץ למחלות עור מלבד ויטיליגו.
עבור נגעים פיגמנטיים עקשניים ניתן להשתמש בלייזר אודם ב-Q, קריותרפיה או פילינג Trichloroacetic acid כדי להבטיח שהעור יישאר נטול פיגמנטים.
ראו גם

הלבנת עור (באנגלית)
הערות שוליים

↑  צבע עור
↑  "Depigmentation of Skin: Check Your Symptoms and Signs".
↑  "Mequinol/tretinoin: Indications, Side Effects, Warnings - Drugs.com".
↑  "Top 20 Skin Whitening Agents > Mequinol". www.skinwhiteningscience.com.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
| --- | --- |
בקרת זהויות :  NKC: ph214372
החבובות: האחוזה הרדופה

| --- | --- |

כרזת הסרט הרשמית
 מבוסס על:  הטירה המכושפת 
 בימוי:  קירק טאצ'ר
 הופק בידי:  צ'לסי דהוינסנט מייקל סטיינבאך
 תסריט:  ביל ברטה קירק טאצ'ר קלי יאנגר
 עריכה:  אלכסנדרה אמיק ג'ייסון בירפיד
 שחקנים ראשיים:  החבובות ויל ארנט איווט ניקול בראון דארן כריס טראג'י פ. הנסון ג'ון סטיימוס
 מדינה:  ארצות הברית 
 חברת הפקה:  The Muppets Studio 
 חברה מפיצה:  דיסני+
 שיטת הפצה:  וידאו על פי דרישה 
 הקרנת בכורה:  ארצות הברית 8 באוקטובר 2021 ישראל 16 ביוני 2022
 משך הקרנה:  49 דקות
 סוגה:  סרט קומדיה, puppet film, סרט רוחות רפאים 
 אתר רשמי
 דף הסרט ב־IMDb
 
החבובות: האחוזה הרדופה (באנגלית: Muppets Haunted Mansion) הוא סרט טלוויזיה מוזיקלי בהשתתפותן של החבובות, המבוסס על המתקן "הטירה המכושפת" בפארקי השעשועים של חברת וולט דיסני. זהו הסרט הראשון של החבובות לחג ליל כל הקדושים.
הסרט עוקב אחרי גונזו ופפה שנכנסים לטירה המכושפת ללילה אחד ומתמודדים עם הפחד הגדול שלהם.
הסרט הופק על ידי Soapbox Films ו-The Muppets Studio והופץ בדיסני+ ב-8 באוקטובר 2021. בישראל, הסרט שוחרר ב-16 ביוני 2022 יחד עם השקת השירות בארץ; מאוחר יותר באותה שנה, נוסף לו דיבוב עברי.
עלילה

גונזו ופפה נסעו להתמודד מול הפחד הגדול של גונזו אל הטירה המכושפת שם גר הקוסם האהוב על גונזו, מקגאפין הגדול, אשר נעלם לפני 100 שנים. כאשר הנהגת (איווט ניקול בראון) הגיעה לשם, גונזו ופפה יצאו אל הטירה שם הם פגשו את הקברן (דארן כריס) וכלבו יחד עם רוחות נוספות וראשי פסלים מזמרים.
"הרוח המארח" (ויל ארנט) אמר לגונזו שהוא הוזמן ללילה אחד אם הוא יצליח לשרוד, אחרת הוא ופפה יישארו שם לנצח. כאשר גונזו ציין שהוא לא פוחד מדבר, פפה פחד ונבהל מכל דבר מפחיד באחוזה. לאחר שפגשו את מאדאם פיגוטה (מיס פיגי), גונזו ופפה הגיעו לאולם עם מלא רוחות שמחות אשר הזכירו את חבריהם החבובות (קרמיט הצפרדע, פוזי הדב וכו'), המארח לפתע הגיע וסיפר לגונזו שהדרך לגבור על פחדיו הוא בחדר 999.
כאשר גונזו הלך לחדר, פפה פגש את קונסטאנס האטצ'אווי (טראג'י פ. הנסון), שם היא מתכננת להתחתן איתו על מנת להורגו כפי שעשתה לבעליה הקודמים. גונזו נלכד בחדר 999 (שהוחלף במהרה למספר "666") ומתמודד עם הפחד הגדול שלו, שאף אחד לא אוהב אותו אם הוא לא עושה דברים מסוכנים. בעקבות זאת, גונזו מתחיל להזדקן, לאחר שנזכר בשיחה עם קרמיט מוקדם יותר, הבין גונזו שהוא יכול להיות גדול שהוא יכול להיות גונזו וחזר להיות עצמו הצעיר.
המארח בירך את גונזו על ההתמודדות על פחדיו ואמר לו שהוא חופשי לעזוב את הטירה לפני זריחת השמש, אך לאחר שהבין כי פפה בצרות, סירב גונזו לעזוב את הטירה והחליט להציל את חברו. בעזרתו של הפמוט של המארח, מצא גונזו את פפה ועצר את החתונה ושניהם ברחו מהטירה ברגע שהשמש זרחה.
המארח פגש אותם בשער הטירה וחשף שהוא עצמו מקגאפין הגדול, ובירך את גונזו אשר עשה את מה שהוא לא היה יכול לעשות, לגבור על פחדיו. הנהגת אספה אותם מהטירה וקרמיט התקשר אליהם לארוחת הבוקר. כאשר קרמיט שאל אם הם יוכלו להביא גם את חבריהם לארוחה, ראו גונזו ופפה את שלושת הרוחות (שמנסות לתפוס טרמפ מהמתקן הטירה המכושפת) וצרחו בבהלה.
צוות השחקנים

ויל ארנט – הרוח המארח / מקגאפין הגדול
איווט ניקול בראון – נהגת
דארן כריס – קברן
טראג'י פ. הנסון – קונסטאנס האטצ'אווי
ג'ון סטיימוס – עצמו
צוות השחקנים > רוחות

אדוארד אסנר – קלוד (אחת מהופעתו האחרונה של אסנר לפני מותו באוגוסט 2021)
ג'יני מאי – מוד
כריסי מץ – הארייט
אלפונסו ריביירו – פרד
דני טרחו – יואט
סאשיר זאמאטה – מרי
צוות השחקנים > ראשי פסלים מזמרים

סקיי ג'קסון
ג'ף קיגלי – דוד תאדור
ג'סטינה מקאדו
קרייג רובינסון
פאט סג'אק
צוות השחקנים > בובנאים

דייב גולז – גונזו
ביל ברטה – פפה מלך החסילונים
פרסים ומועמדויות

| פרס | שנה | קטגוריה | מועמדות | תוצאה |
| --- | --- | --- | --- | --- |
| גילדת המאפרים ומעצבי השיער | 2021 | האיפור העכשווי הטוב ביותר בספיישל טלוויזיוני, תוכנית חיה בת שעה או יותר או סרט לטלוויזיה | אל פבורולה, סוניה קבררה, מישל ספרזו | מועמדות |
| פרסי גילדת המפיקים של אמריקה | 2021 | תוכנית הילדים הטובה ביותר | החבובות: האחוזה הרדופה | זכייה |
| פרסי אמי לתוכניות לילדים ולמשפחה | 2022 | הספיישל הבדיוני הטוב ביותר | החבובות: האחוזה הרדופה | בהמתנה |
| פרסי אמי לתוכניות לילדים ולמשפחה | 2022 | בימוי אמנותי/עיצוב תפאורה/עיצוב נוף הטוב ביותר | דארסי פרבוסט, קתרין מולנאר, מארק ד' אלן, ז'נין רינגר | זכייה |
| פרסי אמי לתוכניות לילדים ולמשפחה | 2022 | הליהוק הטוב ביותר – תוכנית לייב אקשן | טוני שפרד, אן מקגיניס | מועמדות |
| פרסי אמי לתוכניות לילדים ולמשפחה | 2022 | תחפושות, שיער ואיפור עם אפקטים מיוחדים | ליסה דייוויס, רבקה גרייבס, דונה מיי, שון סמית', רנה ואקה, אל פיבורולה, סוניה קבררה | מועמדות |
הבדלי מגדר בגיל הרך

הבדלי מגדר בגיל הרך הוא שדה מחקר בלימודי מגדר ובפסיכולוגיה התפתחותית. מִגְדָּר (באנגלית: gender, גֶ'נְדֶּר) הוא מונח במדעי החברה המתייחס להבחנות בין גבר ואישה התלויות חברה ותרבות, בניגוד להבדלים הפיזיולוגיים.
עד לאמצע המאה ה-20 הייתה ההתייחסות להבדלי מגדר כאל הבדלים הנובעים מההבדלים הגנטיים שבין המינים וכאל עובדת חיים שאין עליה עוררין. בעשורים האחרונים, עם התפשטותם של ערכים דמוקרטיים ועם השינויים החברתיים הרבים שנבעו מכך חלה התערערות במבנה המגדרי, והחלו להתעורר ספקות וטענות כנגד הקביעה שהבדלים אלה נובעים מבסיס מולד-גנטי. ספקות אלה היו הזרז לכמות גדולה של מחקרים שבחנו את הדרך בה הבדלי מגדר מתפתחים עם השנים בליווי הצמוד ותלוי המגדר של רבים מסוכני החברות.
במחקרים העוסקים בהבדלי מגדר בינקות ובילדות חלוקות הדעות. לדעת חוקרים אחדים אין הבדלים גדולים בין בנים לבנות בהתנהגותם החברתית. אחרים מוצאים הבדלים גדולים בין בנים לבנות בתוקפנות ובאמפתיה כבר בגיל שנתיים.
מחקרי מזג בינקות

מחקרי מזג (טמפרמנט) בינקות מעידים על הבדלי מגדר מסוימים בין תינוקות: למשל, נטייתם של תינוקות-בנים בגיל שישה חודשים למשוך צעצוע מעמית יותר מאשר תינוקות בנות מעלה את האפשרות שהבדלים ביולוגיים הם שמפעילים את התפתחות הבדלי המגדר.
יילודים בנים מפגינים רגישות נמוכה יותר לכאב פיזי ונמנעים פחות מעימות בהשוואה לבנות. בנות בגיל 21 חודשים מגיבות לאט יותר בעת קונפליקט או נמנעות מלהיכנס לעימותים על חפצים, וכך נמנעת הידרדרות לתוקפנות. כן נמצא שבנים מפנים תשומת לב רבה יותר מבנות לגירויים בטלוויזיה הכרוכים באקטיביות רבה.
הבדלים מוקדמים אלה, שבסיסם ביולוגי-מולד, משולבים בסטראוטיפים התרבותיים שמפנים מבוגרים כלפי בנים וכלפי בנות והם המעצבים הבדלי מגדר מובחנים יותר. הורים מתייחסים לבנים כבר בהיותם יילודים כחזקים ואל בנות כעדינות וחלשות. הבדלי התייחסות כאלה עשויים לכוון התנהגויות חברתיות שיובילו להבדלים שיגשימו את עצמם. נמצא שכאשר מבוגרים צופים במשחקיהם של ילדים צעירים, הילדים מרבים לבטא התנהגות "גברית" או "נשית" מקובלת.
בגיל הגן

בגיל הגן מתחילות לבלוט באופן ברור התנהגויות תלויות מגדר. הדבר קשור בין השאר לתהליך התפתחות הזהות המינית המאפיין תקופה זו בחייהם של ילדים. ילדים מתחילים לתהות מה פירוש להיות בן או בת ומהן ההתנהגויות התואמות כל אחד מהתפקידים.
בגיל הגן > משחקי תפקידים

במשחק הדרמטי-חברתי ילדים מרבים לבחון את הסטראוטיפים המגדריים להתנהגות ואת מערכות היחסים בין שני המגדרים. את התובנות שלהם על מהותו של המגדר הם מביעים תוך כדי משחקיהם ופעילותם. ילדים בני 5 משחקים בקלות ובלי פקפוק תפקידים של מבוגרים, אבל ממעטים לשחק בתפקיד של בן המגדר האחר. כך, ילדה בגיל הגן לא תגלה כל בעיה לשחק "אמא", אך תעדיף שלא לשחק תפקיד של "אבא". וילדים מרבים להצהיר הצהרות מגדריות כגון: "רק בנים יכולים להיות טייסים, רק בנות יכולות להיות דיילות."
לקבוצות מובחנות של בנים ובנות יש חוקים שונים לגבי מהי ההתנהגות המקובלת והם מרבים לדחות ילדים שאינם מתנהגים בהתאם לנורמות המגדר. עמיתים מתעלמים מילדים המשחקים עם בני המגדר האחר, ובאותו אופן, בנות אסרטיביות, תקיפות ונמרצות נדחות על ידי חברותיהן, אך מועדפות על ידי בנים.
מערכות הקשרים החברתיות של בנים רחבות יותר, משום שהם מעדיפים אינטראקציות חברתיות, ויחסיהם אקסקלוסיביים פחות מאלה של בנות. בנים משתמשים במספר רב יותר של פקודות והם תחרותיים יותר. לעומת זאת, הרשתות החברתיות של בנות מצומצמות יותר, אולם האינטנסיביות של החברויות שלהן רבה יותר והדגש בחברותיות אלה היא על אינטימיות. בנות מציעות הצעות, שומרות תורים, ומשחקות משחק סוציו-דרמטי בשיעור פי שניים מבנים[דרושה הבהרה].
בנים דומיננטיים ובנות דומיננטיות משתמשים באסטרטגיות התנהגותיות שונות כדי לזכות בדומיננטיות: בנים פופולריים מרבים להציג אסרטיביות ואילו בנות פופולריות ממעטות להשתמש במטרות אינדיבידואליות ומעדיפות מטרות בין אישיות ושיתופי פעולה. בקבוצות של בנים נמצא מתאם חיובי בין אסרטיביות חברתית, דומיננטיות וקבלה. בקבוצות בנות נמצא מתאם שלילי בין קבלה לדומיננטיות. הבדלי מגדר אלה מאפיינים גם את תרבות המבוגרים בחברה המערבית.
בגיל הגן > התנהגות תוקפנית וניהול קונפליקטים

בגיל הגן מתחיל לבלוט הבדל מגדרי גם בהקשר להתנהגות תוקפנית ולניהול קונפליקטים. בנות מרבות יותר להשתמש בהתנגדות מילולית ובמשא ומתן במהלך קונפליקטים מאשר בנים, דבר המונע הסלמה למצבי תוקפנות. בתצפיות על ילדים בני 5–6 נמצא שבנים מתנהגים התנהגות כופה, תובענית ומאיימת יותר מבנות. בנות בגיל זה פועלות בדרך רכה יותר, משככת ומקלה ביחסיהן עם חברות. בנים מעריכים התנהגות תחרותית ואילו בנות מעריכות שיתוף פעולה.
בגיל הגן מתגלים הבדלים בין המינים גם ברמות האמפתיה וההתנהגות הפרו-חברתיות. אמנם אין הבדלים בשיעורי ההתנהגות הפרו-חברתית בין בנים לבנות, אך בנות נוטות להראות יותר סימנים של דאגה אמפתית לנוכח מצוקה של אח מאשר בנים. יש מניחים שהבדלים אלה קשורים לחיברות שונה בין המינים. נראה שהנורמות החברתיות דורשות מנערות להיות פרו-חברתיות, בין אם הן מרגישות אמפתיה ובין אם לא. נראה שמדובר בהתנהגות הקשורה לטיפול והזנה, הנתפסות בחברה כמאפיינות את המין הנשי.
עדות להבדלים אלה זו ניתן לראות במחקר שבו בנות, יותר מבנים, סיפרו סיפורים בעלי תימות פרו-חברתיות. מכאן שהיו להן ייצוגים פרו-חברתיים רבים יותר של יחסים ויכולות נרטיביות טובות יותר. בנות הפגינו רמות גבוהות יותר של כשירות מילולית, הבנה רגשית, יכולת נרטיבית, התפתחות מוסרית מוקדמת.
בגיל הגן > קבוצות מבוססות מגדר

בגיל הגן ניכר שימוש הולך וגובר במגדר לביסוס קבוצות עמיתים. בפעוטונים, בגני ילדים ובמגרשי משחקים - קבוצות העמיתים הן בדרך כלל בנות אותו המין קבוצות של בנות הן בדרך כלל מצומצמות והבנות משחקות בעיקר במשחקים שקטים ופחות פיזיים. לעומתם, הרשת החברתית אצל בנים גדולה יותר והיחסים פחות אקסקלוסיביים וחבריהן עסוקים רבות בתחרותיות ובמאבק על דומיננטיות. ילדים חוברים לבני מינם לעיתים קרובות יותר מאשר לבני המין הנגדי ונטייה זו נחשבת לתורמת המשמעותית ביותר להתפתחות תפקידי מגדר.
הפרדת המגדר הגוברת בקבוצות ילדי גן משפיעה על החברויות שלהם. רובן של החברויות הופכות להיות חד-מגדריות, אם כי עדיין קיימים זוגות מעורבים. גם כאשר קיימת חברות בין זוגות מעורבים, חלקם יעדיפו לשחק בנפרד בגן וישחקו יחד רק אחרי הצהרים במסגרת הבית. הדבר מעיד על כך שמתחילה להתפתח סנקציה למשחק מעורב, והיא גדלה עם השנים עד לדחייה גלויה הבולטת מאוד בשנים הראשונות של בית הספר.
חברויות של בנות נוטות להיות יציבות יותר והן מעדיפות לשתף פעולה עם בנות אחרות. היי ושות' מצאו שבנות ממעטות להענות לבקשות של בנים להצטרף למשחקן ומחוות הפיוס של בני שני המינים מופנות בעיקר כלפי בני אותו המגדר. ייתכן שנטייה מגדרית זו בחברויות קשורה גם להעדפה של סוגי פעילויות ולהעדפה של בנות לאינטראקציה דיאדית ולא קבוצתית.
בחברויות של בנות קיים משחק סוציו-דרמטי מורכב ורב יותר, כמעט כפול מזה שאצל בנים וייתכן שממצא זה מסביר את ההפרדה המגדרית המתפתחת בגיל זה: בנות מוצאות שבנות אחרות הן חברות למשחק יותר מתאימות ויותר מתגמלות מבנים.
ישנם חוקרים שאף המתארים בנים ובנות כחיים בשני עולמות נפרדים (gender segregation) במהלך רוב שנות הילדות.
ראו גם

תפקידי מגדר
הערות שוליים

1 2  Hay, D.F. & Ross, H.S. (1982), The Social Nature Of Early Conflict., Child Development, 53, Pp. 105-113
↑  Loeber, R. & Hay, D.F. 1994, Develomental Approaches To Aggression And Conduct Problems., M. Rutter & D.F. Hay (Eds.) Development Through Life: A Handbook For Clinicians. Oxford: Blackwell Scientific
↑  Cummings, E.M., Iannotti, R.J. & Zahn-Waxler, C. (1989), Aggression Between Peers In Early Childhood: Individual Continuity And Developmental Change., Child Development, 60, 887-895.
↑  כוכבי ורביב, 2007, פריט ביבליוגרפי מפורט יעודכן בקרוב
↑  Sawyers, J.K. & Carrick, N. (2003)., Symbolic Play Through The Eyes And Words Of Children. In: D.E. Lytle (Ed.), Play And Educational Theory And Practice. London: Praeger. 159-182.
↑  Benenson, J.F. (1993)., Greater Preference Among Females Than Males For Dyadic Interaction In Early Childhood., Child Development, 64, 544-555.
↑  Fabes, R.A. & Eisenberg, N. (1992)., Young Children’s Coping With Interpersonal Anger., Child Development, 63, 116-128.
↑  Zahn-Waxler, C. Radke-Yarrow, M. Wagner, E & Chapman, M.  (1992)., Development Of Concern For Others., Developmental Psychology,  28, 1,  Pp. 126-136.
↑  Roberts, W. & Strayer, J. (1996)., Empathy, Emotional Expressiveness, And Prosocial Behavior., Child Development, 67, Pp. 449-470.
↑  Laible, D.J. & Thompson, R.S. (2002)., Mother-Child Conflict In The Toddler Years: Lessons In Emotion, Morality, And Relationships., Child Development, 73, No.4, Pp. 1187-1203
1 2  Brown, J.B., McCall, N.D. & Dunn, J. (1996)., Why talk about mental states? Significance of children's conversations with friends, siblings and mothers., Child Development, 67, 836-849.
↑  Underwood, M. (2003), Social Aggression Among Girls., The Guilford press.
↑  Underwood, M. (2004)., Gender and peer relations: are the two gender cultures really all that different?, In:  J.B. Kupersmidt & K.A. Dodge (Eds.) Childrens Peer Relations:  From Development To Intervention.  (21-36). American Psychological Association, Washington, D.C.
↑  Hay, D., Castle, J., Davies, L., Demetriou, H., & Stimson, C., Prosocial Action in Very Early Childhood, The Journal of Child Psychology and Psychiatry and Allied Disciplines 40(6), 1999, עמ' 905–916
↑  Maccoby, E. (1998)., The two sexes growing up apart, coming together., Cambridge Harvard university press.
↑  Sebanc, A.M. Pierce, S.L. Cheatham, C.L. & Gunnar, M.R. (2003)., Gendered Social Worlds In Preschool: Dominance, Peer Acceptance And Assertive Social Skills In Boys And Girls Peer Groups., Social Development, 12.1 Pp. 91-105.
↑  Corsaro, W.A. (2003)., Were  Friends, Right?, Joseph Henry Press: Washington, D.C.
↑  Corsaro, W.A. (2005)., The Sociology of Childhood., CA Pine Forge Press.
הלווציה (הונגריה)

הלווציה (בהונגרית: Helvécia) הוא כפר גדול ויחסית חדש בנפת קצ'קמט שבמחוז באץ'-קישקון במרכז הונגריה.
האזור מיושב מאות שנים, אך היישוב עצמו הוקם רק בשנת 1952 והוכרז ככפר עצמאי לאחר שנפרד מקצ'קמט.
ערים תאומות

סרביה ורשאץ, סרביה
רומניה קרצה (אנ'), רומניה
שווייץ זירנך (אנ'), שווייץ
הונגריה מנצ'היי, הונגריה
הערות שוליים

↑  נתוני הכפר באתר הלמ"ס ההונגרי
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| יישובים בנפת קצ'קמט |
| --- | --- | --- |
| יישובים | קצ'קמט • אגשאג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קרקאג'האזה • קונברץ' • קונסאלאש • לדאנבנה • לאיושמיז'ה • ניארלרינץ • אורגוואן • וארושפלד |  |
| --- | --- |
בקרת זהויות :  NLI: 987007560116605171  LCCN: n88053945  VIAF: 152547641   WorldCat (עם VIAF): 152547641 
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
החברה לחינוך ימי

הכניסה משרדי החברה לחינוך ימי בעכו (2015)
החברה לחינוך ימי הייתה חברה לתועלת הציבור, הכפופה למשרד התחבורה. החברה הוקמה בשנת 1958 והייתה אחראית על מספר כפרי נוער ובתי ספר הקשורים לחינוך ימי, ובהם בית הספר לקציני ים עכו, מבואות ים וכן בית ספר ימי באשקלון.
משרדי החברה שכנו בעכו. בשנת 2018 תקציב החברה עמד על כ-101,792,000 שקלים ועבדו בה כ-465 איש.
במאי 2022 הוחלט על סגירת החברה לחינוך ימי ביוזמת שרת החינוך יפעת שאשא-ביטון. במסגרת ההחלטה כפרי הנוער הועברו למינהל לחינוך התיישבותי במשרד החינוך.
ראו גם

צופי ים
הערות שוליים

↑  החברה לחינוך ימי בישראל (בתיה"ס הימיים) (חל"צ) - בעלי תפקידים, באתר www.guidestar.org.il
↑  ועדת החינוך, התרבות והספורט - 09.05.22 - סגירת החברה לחינוך ימי, באתר www.knesset.tv
↑  עדו בן פורת, הממשלה אישרה את פירוק החברה לחינוך ימי בישראל, באתר ערוץ 7, ‏2022-05-29
ערך זה הוא קצרמרבנושא ישראל. אתם מוזמנים לתרום לוויקיפדיה ו.